Enes Čengić
Enes Čengić (rođen 4. aprila 1926) bio je jugoslavenski i bosanskohercegovački novinar. Umro je 1994. godine u Zagrebu. U Foči je završio Građansku školu, a Željezničku tehničku školu u Sarajevu. 1955. godine postao je dopisnikom sarajevskog Oslobođenja iz Zagreba, a široko je poznat kao biograf Miroslava Krleže. Iako su svoje zapise i razgovore s Krležom objavljivali mnogi, npr. Predrag Matvejević, Boro Krivokapić, Stanko Lasić i Igor Mandić upravo Čengićevi "Razgovori s Krležom" najopsežniji: objavio je najprije četiri knjige pod zajedničkim nazivom "S Krležom iz dana u dan", a nakon njegove smrti još dvije knjige "Post mortem". Čengić je Krležu upoznao 1956. godine, ali njegovi intenzivni kontakti sa Krležom su trajali od 1971. godine pa sve do Krležine smrti 1981. godine.